**Administraţia Naţională “Apele Române” U.A.T. ORAŞ CAJVANA**

**ADMINISTRAŢIA BAZINALĂ DE APĂ SIRET JUDEȚUL SUCEAVA**

Nr. \_\_\_\_\_\_\_\_\_\_\_ / \_\_\_\_\_\_\_\_ 2023 Nr.\_\_\_\_\_\_\_\_\_\_\_\_ / \_\_\_\_\_\_\_\_ 2023

**PROTOCOL**

Între

**ADMINISTRAŢIA NAŢIONALĂ “APELE ROMÂNE ” prin ADMINISTRAŢIA BAZINALĂ DE APĂ SIRET,** cod de identificare fiscală RO 18264854 cu sediul în Municipiul Bacău, str.Cuza Vodă, nr.1, cod poștal 600274, județul Bacău, telefon 0234-541646, fax 0234-510050, e-mail: dispecer@das.rowater.ro, reprezentată legal prin domnul drd.ing.ec.Relu Adam în calitate de director al Administraţiei Bazinale de Apă Siret,

în baza Hotărârii nr.14 din 27.06.2023 a Comitetului de Direcţie al Administraţiei Bazinale de Apă Siret,

şi

**U.A.T. ORAŞ CAJVANA , JUDEŢUL SUCEAVA**, cod de identificare fiscală nr.\_\_\_\_\_\_\_, cu sediul în oraşul Cajvana, str.Principală nr.864, judeţul Suceava, cod poştal 727100, tel.0230 539222, email: primaria\_cajvana@gmail.com, reprezentată legal prin domnul Tomăscu Gheorghe în calitate de primar,

în baza Hotărârii Consiliului Local al Oraşului Cajvana nr.\_\_\_\_\_ din \_\_\_\_\_\_\_.2023,

Având în vedere prevederile art.25 alin.5 din Legea apelor nr.107/1996, cu modificările şi completările ulterioare, solicitarea nr.2680/ 23.03.2023 de perfectare Protocol a Oraşului Cajvana, judeţul Suceava, Acordul nr.26466/ 04.09.2023 emis de Ministerul Mediului, Apelor şi Pădurilor, precum şi Împuternicirea nr.21334/ EL /05.09.2023 a Administraţiei Naţionale “Apele Române” pentru realizarea obiectivului de investiţii de interes şi utilitate publică

 **„CONSTRUIRE POD ÎN ORAȘUL CAJVANA, JUDEȚUL SUCEAVA”**

**părţile convin următoarele:**

1. Administraţia Naţională „Apele Române” prin Administraţia Bazinală de Apă Siret predă, respectiv U.A.T.Oraş Cajvana, judeţul Suceava preia spre utilizare, în scopul realizării investiţiei prezentate în anexa care face parte integrantă din prezentul PROTOCOL, imobilul teren în suprafaţă de **2402 mp albie minoră râu Solca**, cod cadastral XII.1.17.24, curs de apă codificat din B.H.Siret, extravilan oraş Cajvana şi oraş Milişăuţi, judeţul Suceava, înregistrat în Anexa nr.12 la H.G.nr.1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare, la nr. **M.F.P.63739 (parţial)**, până la finalizarea execuţiei construcţiilor, la care se poate adăuga perioada solicitată de legislaţia naţională sau europeană pentru sustenabilitatea proiectului de investiţii.

Administraţia Naţională „Apele Române” prin Administraţia Bazinală de Apă Siret îşi menţine dreptul de administrare asupra suprafeţei de teren reprezentând în albia minoră a cursului de apă Solca de pe raza oraşelor Cajvana şi Milişăuţi, judeţul Suceava.

1. Predarea-primirea fizică a bunului imobil se realizează prin procesul-verbal de predare-primire, încheiat de Comisiile numite în acest sens de către reprezentaţii legali ai părţilor. Predarea-primirea fizică a bunului se realizează în maxim 15 zile de la semnarea protocolului prin proces-verbal de predare-primire, înregistrat de fiecare parte.
2. U.A.T.Oraş Cajvana se obligă să utilizeze bunul imobil numai în scopul declarat, respectiv realizarea investiţiei de interes şi utilitate publică declarată, conform anexei la Protocol şi solicită acordarea utilizării bunului imobil în temeiul hotărârii Consiliului Local nr.\_\_\_\_\_\_ din \_\_\_\_\_\_\_2022 prin care s-a aprobat solicitarea ce face obiectul prezentului protocol.
3. U.A.T.Oraş Cajvana va solicita şi obţine toate avizele / autorizaţiile necesare derulării investiţiei, conform legislaţiei incidente şi se obligă să nu înceapă execuţia lucrărilor până la obţinerea acestora.
4. Neaprobarea sau nerealizarea investiţiei în termenele legale duce la încetarea de drept a prezentului protocol. Neefectuarea investiţiei pentru care a fost încheiat protocolul generează obligaţia U.A.T.Oraş Cajvana de a preda bunul imobil în starea fizică şi juridică în care se află la momentul încheierii prezentului protocol.
5. La finalizarea lucrărilor aferente obiectivului de investiții, părţile vor încheia un proces-verbal de predare primire prin care detenţia bunului imobil reprezentând albia minoră a cursului de apă Platoniţa este restituită administratorului de drept, respectiv A.N.”Apele Române” prin Administraţia Bazinală de Apă Siret.

Înainte de a încheia procesul verbal de predare-primire, se vor înregistra în Cartea funciară terenul reprezentând albia minoră a cursului de apă Solca în domeniul public al statului – proprietar Statul Român şi în administrarea A.N.”Apele Române” prin Administraţia Bazinală de Apă Siret, iar construcțiile în domeniul public al U.A.T.Oraş Cajvana, judeţul Suceava.

Extrasul de Carte funciară va reprezenta anexa la procesul verbal de predare-primire a bunului imobil care face obiectul acestui protocol.

1. U.A.T.Oraş Cajvana se obligă să prezinte, ulterior încheierii protocolului, trimestrial, sau ori de câte ori este necesar, datele şi informaţiile relevante, conform dispoziţiilor legale incidente, cu privire la stadiul demersurilor privind realizarea investițiilor.
2. În plus faţă de cazurile sus-menţionate, prezentul protocol încetează la expirarea duratei pentru care a fost încheiat, prin acordul părţilor sau la momentul lipsei acordului proprietarului.

Nerespectarea prevederilor prezentului Protocol de către una dintre părţi dă dreptul la denunţare unilaterală de către oricare dintre acestea, cu notificarea prealabilă a celeilalte părţi, prin scrisoare recomandată cu confirmare de primire, în 30 de zile de la data primirii acesteia. Prevederile pct.5 şi 6 se aplică în mod corespunzător, A.N.”Apele Române” prin Administraţia Bazinală de Apă Siret rezervându-şi dreptul de a aduce terenul la starea iniţială pe cheltuiala U.A.T.Oraş Cajvana.

1. Regulile de drept comun privind cedarea folosinţei bunului imobil se aplică, după caz, în mod corespunzător.

U.A.T.Oraş Cajvana va fi responsabilă de orice prejudiciu adus terţilor sau Administraţiei Naţionale ”Apele Române” pe durata execuţiei lucrărilor, precum şi după finalizarea acestora.

1. Comunicările între părţi se fac prin orice mijloc de comunicare, sub rezerva confirmării în scris a datei şi conţinutului comunicării. Orice modificare şi / sau completare a prezentului protocol se face în scris, prin act adiţional, cu acordul ambelor părţi, la iniţiativa oricăreia dintre ele.
2. Prezentul Protocol împreună cu Anexa, parte integrantă a acestuia, a fost încheiat în două exemplare originale, astăzi \_\_\_\_\_\_\_\_\_\_\_\_\_, câte unul pentru fiecare parte şi intră în vigoare la data semnării de către ambele părţi.

 **Administraţia Naţională “Apele Române” U.A.T. ORAŞ CAJVANA**

 **ADMINISTRAŢIA BAZINALĂ DE APĂ SIRET JUDEȚUL SUCEAVA**

 Director, Primar,

 drd.ing.ec.Relu Adam Gheorghe Tomăscu

Comp. Juridic, Secretar,

 Șef birou Cadastrul Apelor şi Patrimoniu,

 ing. Carmen Apostol